CELEX: 62007TO0097
Language: hu
Date: 2008-04-10
Title: Az Elsőfokú Bíróság (nyolcadik tanács) 2008. április 10-i végzése. # Imelios SA kontra az Európai Közösségek Bizottsága. # Megsemmisítés iránti kereset - Kártérítési kereset - A kutatási, technológiafejlesztési és demonstrációs tevékenységekre vonatkozó ötödik közösségi keretprogram (1998-2002) - Választottbírósági kikötés - Terhelési értesítés - Elfogadhatatlanság. # T-97/07. sz. ügy

Az Elsőfokú Bíróság (nyolcadik tanács) 2008. április 10‑i végzése – Imelios kontra Bizottság
      (T‑97/07. sz. ügy)
      „Megsemmisítés iránti kereset – Kártérítési kereset – A kutatási, technológiafejlesztési és demonstrációs tevékenységekre vonatkozó ötödik közösségi keretprogram (1998–2002) – Választottbírósági kikötés – Terhelési értesítés – Elfogadhatatlanság”
      1.                     Eljárás – Kereset jogalapja – A felperest, nem pedig a közösségi bíróságot illető választás (vö. 19. pont)
      2.                     Megsemmisítés iránti kereset – Valójában szerződéses jellegű jogvitára vonatkozó kereset – A közösségi bíróság hatáskörének
            hiánya – Elfogadhatatlanság (EK 230. cikk és EK 238. cikk) (vö. 21–22., 27–30. pont)
      3.                     Megsemmisítés iránti kereset – Valójában szerződéses jellegű jogvitára vonatkozó kereset – A kereset átminősítése – Elfogadhatatlanság
            (EK 230. cikk és EK 238. cikk; az Elsőfokú Bíróság eljárási szabályzata, 44. cikk, 1. §, c) pont) (vö. 32–34. pont)
      4.                     Eljárás – Keresetlevél – Alaki követelmények – A felhozott jogalapok rövid ismertetése (Az Elsőfokú Bíróság eljárási szabályzata,
            44. cikk, 1. §, c) és d) pont) (vö. 39–41. pont)
      5.                     Szerződésen kívüli felelősség – Feltételek – Jogellenesség – Kár – Okozati összefüggés (EK 288. cikk, második bekezdés; az
            Elsőfokú Bíróság eljárási szabályzata, 44. cikk, 1. §, c) és d) pont) (vö. 45–47. pont)
      Tárgy
      
         
               Egyrészt az Európai Csaláselleni Hivatal (OLAF) könyvvizsgálói jelentése következtében hozott, a 2007. január 17‑i terhelési
                  értesítésben található, a kutatási, technológiafejlesztési és demonstrációs tevékenységekre vonatkozó ötödik közösségi keretprogramon
                  (1998–2002) belül, a felhasználóbarát információs társadalom területén a „Knowledge Management for Help Desk Operators” projektre
                  vonatkozóan kötött IST‑1999‑10934 – ASSIST szerződés keretében kifizetett támogatások visszaköveteléséről szóló bizottsági
                  határozat megsemmisítése iránti, másrészt az említett szerződés teljesítése keretében fizetendő, még fennmaradó 34 368 euró
                  összegű támogatási részlet kifizetése iránti, harmadrészt a felperes által az említett határozat elfogadása következtében
                  állítólagosan elszenvedett károk megtérítése iránti kereset.
               
            Rendelkező rész
      
         
                  1)
               
               
                  
               
               
                  	Az Elsőfokú Bíróság a keresetet elutasítja.
               
            
         
                  2)
               
               
                  
               
               
                  	Az Elsőfokú Bíróság az Imelios SA‑t kötelezi saját, valamint a Bizottság költségeinek viselésére.